CELEX: 62005CO0227
Language: et
Date: 2006-04-06 00:00:00
Title: Euroopa Kohtu määrus (kolmas koda), 6. aprill 2006.#Daniel Halbritter versus Freistaat Bayern.#Eelotsusetaotlus: Bayerisches Verwaltungsgericht München - Saksamaa.#Euroopa Kohtu kodukorra artikli 104 lõike 3 esimene lõik - Direktiiv 91/439/EMÜ - Juhilubade vastastikune tunnustamine - Esimeses liikmesriigis juhiloa äravõtmine, millele lisandub ajutine keeld taotleda uut juhiluba - Pärast ajutise keeluaja lõppu teises liikmesriigis väljastatud juhiluba - Selle juhiloa tunnustamine ja ümbervahetamine esimeses liikmesriigis - Siseriiklikus õiguses ettenähtud juhtimissobivuse ekspertiisi tõendi esitamine.#Kohtuasi C-227/05.

Euroopa Kohtu (kolmas koda) 6. aprilli 2006. aasta määrus – Halbritter
      (kohtuasi C‑227/05)
      Kodukorra artikli 104 lõike 3 esimene lõik – Direktiiv 91/439/EMÜ – Juhilubade vastastikune tunnustamine – Ühes liikmesriigis juhiloa äravõtmine ja uue juhiloa taotlemise ajutine keeld – Pärast ajutise keeluaja lõppu teises liikmesriigis välja antud juhiluba – Selle juhiloa tunnustamine ja ümbervahetamine esimeses liikmesriigis – Siseriiklike õigusnormidega ette nähtud juhtimissobivuse ekspertiisiakti esitamine
      Isikute vaba liikumine – Asutamisvabadus – Juhiluba – Direktiiv 91/439 (Nõukogu direktiiv 91/439, artikli 1 lõige 2 ja artikli 8 lõiked 2 ja 4) (vt punktid 29, 32, 39, resolutiivosa
         punktid 1 ja 2)
      
      Ese
      
         Eelotsusetaotlus – Bayerisches Verwaltungsgericht München – Nõukogu 29. juuli 1991. aasta direktiivi 91/439/EMÜ juhilubade
                  kohta (EÜT L 237, lk 1) artikli 1 lõike 2 ning artikli 8 lõigete 2 ja 4 tõlgendamine – Pärast keeluaja lõppu teises liikmesriigis
                  välja antud juhiloa tunnustamisest või siseriikliku loa vastu vahetamisest keeldumine isiku suhtes, kelle siseriiklik juhiluba
                  võeti ära uimastite tarbimise tõttu – Kohustus teha sobivustest
               
            Resolutiivosa
      
         
                   
               
               
                  
               
               
                  Nõukogu 29. juuli 1991. aasta direktiivi 91/439/EMÜ juhilubade kohta, muudetud nõukogu 2. juuni 1997. aasta direktiiviga 97/26/EÜ,
                     artikli 1 lõikega 2 koosmõjus artikli 8 lõigetega 2 ja 4 on vastuolus see, kui liikmesriik keeldub oma territooriumil tunnustamast
                     teises liikmesriigis välja antud juhiloast tulenevat juhtimisõigust ja seega selle juhiloa kehtivust põhjusel, et juhiloa
                     omanik, kellelt on eelnevalt saadud juhiluba esimese liikmesriigi territooriumil ära võetud, ei teinud juhtimissobivuse testi,
                     mis on selle riigi õigusnormidega ette nähtud uue loa väljastamiseks pärast sellist äravõtmist, kuna uue juhiloa taotlemise
                     ajutine keeluaeg oli teises liikmesriigis juhiloa väljastamise ajaks lõppenud.
                  
               
            
         
                   
               
               
                  
               
               
                  Direktiivi 91/439, muudetud direktiiviga 97/26, artikli 1 lõikega 2 koosmõjus artikli 8 lõigetega 2 ja 4 on vastuolus see,
                     kui sellistel asjaoludel nagu põhikohtuasjas liikmesriik, kellele esitatakse teises liikmesriigis väljastatud kehtiva juhiloa
                     siseriiklikuks juhiloaks ümbervahetamise taotlus, seab selle ümbervahetamise tingimuseks, et loa taotleja läbib täiendava
                     juhtimissobivuse testi, mis on nõutav esimese liikmesriigi õiguse alusel, et välistada selles osas kahtlused, mis tekkisid
                     teises liikmesriigis juhiloa saamisele eelnenud asjaolude tõttu.